cyanic-selkie/wikianc huggingface dataset:
Råkåvatnet
Råkåvatnet er en innsjø i Lom kommune i Innlandet. Den ligger i Reinheimen nasjonalpark og har utløp gjennom Råkååi, ei sideelv til Finna.
Bernd Storck
Bernd Storck (født 25. januar 1963) er en tysk fotballtrener og tidligere fotballspiller som er hovedtrener for den belgiske klubben.
Gustavo Cuéllar
Gustavo Leonardo Cuéllar Gallego (født 14. oktober 1992) er en kolombiansk fotballspiller som spiller for den saudiarabiske klubben Al-Hilal SFC.
Zahlkassen
Zahlkassen eller Den norske Zahlkasse ble opprettet i 1714 og erstattet stiftamtstuene for Akershus stift og Kristiansand stift. Fogder og tollere i disse stiftene skulle sende sine inntekter og regnskap til Zahlkassen. Zahlkassen var samtidig landets hovedkasse og overordnet stiftamtstuene i Bergen og Trondheim. Kassereren førte et samlet regnskap over inntekter og utgifter for hele landet. Utbetalinger skulle normalt skje etter ordre fra de deputerte for finansene i København, eller for militære utgifter etter ordre fra Generalitetskommissariatet. Kassen skulle oppbevares på Akershus.
Charlie Guest
Charlie Guest (født 30. desember 1993) er en britisk alpinist.
Zahlkassen
Regnskapene ble sendt til Rentekammeret for endelig revisjon, og utbetalinger skjedde etter ordre fra sentralmyndighetene i København. Arkivet etter Zahlkassen i Norge er for en stor del gått tapt, men regnskapene som ble sendt til København, er fullstendig bevart i Rentekammerets arkiv.
Etter 1814 var Zahlkassen eller Zahlkammeret en av de tre hovedkassene i Norge. De to andre var stiftamtstuene i Bergen og Trondheim. Statens inn- og utbetalinger foregikk gjennom hovedkassene. De mottok statens intrader fra oppebørselsbetjentene og betalte utgifter etter anvisning fra Finansdepartementet. Ved kgl. res. 12. august 1862 ble det bestemt at hovedkassene skulle nedlegges og at Zahlkassereren skulle være sjef for et kontor tilknyttet Statsbokholderkontoret i Finansdepartementet. Zahlkassen opphørte ved kgl. res av 21. april 1893. Da ble inn- og utbetalingene av statskassen overtatt av Norges Bank. Forretningene som gjaldt utenlandsk valuta ble overført til Ekspedisjonskontoret i Finansdepartementet.
Charlie Guest
Hun representerte Storbritannia under Vinter-OL 2018 i Pyeongchang, hvor hun ble nummer 33 i slalåm.
Under Vinter-OL 2022 i Beijing, ble hun nummer 21 i slalåm.
Fredrik Furuseth Andersen
Fredrik Furuseth Andersen (født 3. mars 1988 i Sarpsborg) er en norsk tidligere ishockeyspiller.
Andersen spilte i Fredrikstad-klubben Stjernen Hockey fram til 2012/2013 sesongen. Han har tidligere spilt for sin moderklubb Sparta Sarpsborg.
Oslo Lacrosse
Oslo Lacrosse Legends ble startet i 2006 og var det første lacrosselaget i Norge som ikke var tilknyttet et universitet eller høyskole. Herrelaget kalles Legends og  damelaget kalles Pandas (est. 2016).  Laget har sitt utspring fra lacrosselaget på Handelshøyskolen BI. Legends er ranket som nr. 1 i Norge og er det laget med flest internasjonale kamper bak seg. Oslo Lacrosse er medlem av Norges Lacrosse Forbund og European Lacrosse Federation.
EM- og VM-deltakelse
I 2008 deltok Norge i det europeiske mesterskapet i lacrosse i Lahtis, Finland. 18 land deltok i mesterskapet og Norge endte tilslutt på en 14.ende plass. Av totalt 18 spillere som var tatt ut for å representere Norge, kom 11 spillere fra Oslo Lacrosse.
Sommeren 2010 deltok Norge i verdensmesterskapet i Lacrosse i Manchester, England. 31 land deltok i turneringen og Norge endte tilskutt på en 24.-plass. Oslo Lacrosse var representert på landslaget med 8 spillere.
Marjolein Decroix
Marjolein Decroix (født 17. mars 1992) er en belgisk alpinist.
Hun representerte Belgia under Vinter-OL 2018 i Pyeongchang, hvor hun ble nummer 38 i slalåm.
Hilde Holger
Hilde Holger (opprinnelig Hilde Sofer, senere Hilde Boman-Behram, født 18. oktober 1905 i Wien, død 24. september 2001 i London-Camden) var en østerriksk-ungarsk danser, koreograf og danselærer.
Lytton Strachey
Giles Lytton Strachey (1880–1932) var en britisk biograf, kritiker og forfatter.
Strachey studerte ved University of Cambridges Trinity College fra 1899 til 1905. Gjennom vennskap med John Maynard Keynes, Leonard Woolf, E.M. Forster og Clive Bell kom han i kontakt med Bloomsbury Group og ble et sentralt medlem i denne kretsen av intellektuelle briter.
Elizabeth Stafford
Elizabeth Stafford (født 1494, død 30. november 1558) var den eldste datteren til Edward Stafford, 3. hertug av Buckingham og Alianore Percy, og som ble gift med den betydelig eldre Thomas Howard, 3. hertug av Norfolk, den 8. januar 1512.
Lytton Strachey
Fra 1904 til 1914 skrev Strachey bok- og teaterkritikker for magasinet The Spectator, publiserte poesi og skrev det innflytelsesrike litteraturkritiske verket Landmarks in French Literature (1912). Hans største suksess var Eminent Victorians (1918), en samling kortbiografier over fire viktorianske «helter». Med en karakteristisk sarkasme avkledde han deres menneskelige svakheter og viste fram det han så som hykleri i viktoriansk moral. Queen Victoria (1921) er holdt i samme stil.
Elizabeth Stafford
Elizabeth hadde vært en av hoffdamene til dronning Katarina av Aragón, kanskje også et medlem av dronnings husholdning, noe også flere av hennes tanter hadde vært. Ekteskapet ble hurtig arrangert, Elizabeths kjærlighetsforhold til den unge Ralph Neville, den senere 4. jarl av Westmorland, ble satt til side og hun ble gift med Thomas Howard ved påsketider. Hun ble hans andre hustru etter Anne av York døde uten barn som vokste opp etter 17 års ekteskap. Hun var da 18 eller 19 år gammel og han var nesten 40 år gammel, dobbelt så gammel som henne.
Kotka
Kotka er en by og kommune i landskapet Kymmenedalen i Finland. Byen fikk bystatus i 1878.
Elizabeth Stafford
Senere ble hennes søster Catherine gift med Ralph Neville. Ekteskapet ble ikke lykkelig. Etter sigende skal Thomas viste fram sitt utroskap med sin hustrus kammerpike Bess (Elizabeth) Holland som antagelig fødte ham en datter Jane Goodman, og brutalt banket opp sin hustru da hun protesterte mot at han vanæret henne. Hennes brev til Thomas Cromwell, 1. jarl av Essex, kongens rådgiver, viser at hun var meget ulykkelig i sitt samliv med ektemannen. De fikk likevel fire barn sammen, to sønner og to døtre.
Lytton Strachey
Med karakteren Viscount Risley reiste E.M. Forster et litterært minnesmerke over Strachey i romanen Maurice. Stracheys uvanlige forhold til maleren Dora Carrington ble framstilt i filmen Carrington (1995), med Jonathan Pryce som Strachey og Emma Thompson som Carrington.
Elizabeth Stafford
I 1534 kom den endelige adskillelsen mellom Elizabeth og hennes ektemann Thomas. Hun sparket Bess Hollands far fra tjenerstaben og Thomas tok tjenerens side mot henne. Den eldste sønnen Henry og søsteren stilte seg på farens side og moren måtte reise fra deres hjem i Kenninghall og hun levde siden alene i Redbourne på en minimal økonomisk understøttelse.
Kotka
Byen er den største i denne regionen, som er kjent for papir-, cellulose- og sagbruksindustri. Byen ligger ved munningen av Kymmene älv i Finskebukta og er en viktig havneby.
Elizabeth Stafford
Elizabeth Stafford skal ha vært en frittalende kvinne med et løftet hode. Hennes bemerkning til kongens daværende favoritt Anne Boleyn da denne satte seg imot et ekteskapsforslag for hennes datter Mary var nesten nok til at Elizabeth ble forvist fra hoffet.
Thomas Howard var en av de mektigste menn i England, men etter at hans slektning Katarina Howard ble henrettet i 1542 av kong Henrik VIII av England snudde lykken. Han ble arrestert sammen med sin sønn Henry i slutten av 1546, og den 19. januar 1547 ble sønnen henrettet. Meningen var at også Thomas skulle ende på skafottet, men kongen dør selv 28. januar 1547 og uten kongens signatur på henrettelsesordren blir han isteden sittende i fengsel. Etter hvert bedrer forholdene seg og han får lov til å motta besøk fra familien. Hans datter Mary og hans forviste hustru Elizabeth besøker ham i hans elendighet.
Kotka
Flere norske firma etablerte sagbruk i dette område i siste halvdel av 1800-tallet. Hans Gutzeit fra Fredrikstad og det Elverum-baserte Hallabolaget var de største. Sammen med Gutzeit flyttet rundt hundre norske familier til Kotka, og deres etterkommere bor fortsatt i byen. Opphavelig norske etternavn er ikke uvanlige i byen, men de er ofte forfinsket.
Elizabeth Stafford
Etter at dronning Maria I av England til slutt løslot Thomas fra fengselet i august 1553 var han nær 80 år gammel. I over 30 år hadde han vært en av de mektigste menn i England, og han maktet å dø av alderdom. Da han hadde tapt det meste av sin makt ble han tilsynelatende forsont med sin hustru og han døde i sitt hjem i Kenninghal den 25. august 1554. Elizabeth døde selv kun fire år senere, den 30. november 1558. Det er likevel hennes gravstein som hviler ved siden av sin ektemann i kirken i Framlingham, Suffolk, og ikke hans første hustru Anne.
Kotka
Byen hadde frem til slutten 1800-tallet en svenskspråklig majoritet, i løpet av siste del av 1800-tallet kom finskspråklige i majoritet. I 1902 gikk byen offisielt fra å ha svenskspråklig administrasjon til å ha tospråklig. Allerede i 1906 ble finsk innført som eneste offisielle administrasjonsspråk. I dag er rundt 1 % av byens innbyggere svenskspråklige.
Parasalpinia
Parasalpinia er en slekt av biller som tilhører den artsrike underfamilien Cerambycinae i familien trebukker (Cerambycidae).
Slaget ved Coronel
Slaget ved Coronel fant sted 1. november 1914 utenfor kysten av Chile i nærheten av byen Coronel. Skip fra Den tyske keiserlige flåte under Maximilian von Spee nedkjempet en skvadron fra Royal Navy ledet av Christopher Cradock. Det var det første nederlag den britiske marine hadde lidd siden 1812, og gjorde et umåtelig inntrykk.
Parasalpinia
Utseende
Nokså små, avlange, lyst brunlige trebukker. Antennene er betydelig lengre enn kroppen. Pronotum har rundede sider, dekkvingene er parallellsidige med to par brunsvarte flekker.
Slaget ved Coronel
En serie misforståelser ledet sannsynligvis til slaget, ingen av sidene hadde forventet å møte motstanderens fulle styrke og Cradocks forståelse av sine ordre var å kjempe til siste slutt, på tross av de store oddsene mot han. Selv om von Spee opplevde en lett seier, senkingen av de to kryssere HMS «Good Hope» og HMS «Monmouth», så kostet slaget han halvparten av ammunisjonsforsyningen, som det ikke var mulig å erstatte. Det britiske nederlaget gjorde at britene sendte flere skip for å jakte på von Spees skip og dette ledet til von Spees nederlag under slaget ved Falklandsøyene i desember 1914.
Parasalpinia
Utbredelse
Slekten er utbredt i Sørøst-Asia inkludert Taiwan og Ryukyuøyene.
Slaget ved Coronel
Forhistorie
Den tyske eskadren hadde seilt fra Qingdao i Kina over Stillehavet og oppholdt seg fra 12. til 18. oktober i Cook's Bay i Hanga Roa på Påskeøya. Foruten dens fem kryssere («Leipzig» kom først den 14. oktober fra Mexico) tilhørte også støtte- og forsyningsskipene «Baden», «Titania», «Göttingen»'', «Yorck», «Amasis», «Anubis» og «Karnak» også til admiral Spees stridsmakt. Etter å ha bunkret kull i en uke fikk de tomme kullskipene «Anubis» og «Karnak» seile sin vei. Resten av eskadren styrte forbi Sala y Gómez med ti knops fart i retning av den chilenske kyst. Ved et kommandantmøte den 24. oktober meddelte Spee sin beslutning om å møte motstanderen i kamp og slå ham ut, og så trenge videre frem og inn i Atlanterhavet.
Den 26. oktober tok Spees kryssere inn mer kull på vestsiden av øya Mas Afuera. Spee lot deretter «Leipzig» bryte radiostillheten, for å skape inntrykk av at hun seilte alene.
Kontreadmiral Cradock var i begynnelsen av september blitt utnevnt til kommandant for en britisk kryssergruppe utenfor den brasilianske kyst. I ukene forut før styrkene møttes, hadde han overfor Admiralty i London flere ganger fremført sine betenkeligheter knyttet til sine skips underlegne styrke, men First Lord of the Admiralty (marineministeren) Winston Churchill vendte det døve øret til det. Den 21. oktober forlot han med sine skip Port Stanley og seilte gjennom Magellanstredet inn i Stillehavet. Fra den 26. oktober ankret de i Vallenar-bukten i Chonos-arkipelet. «Glasgow», som hadde seilt i forveien, snappet opp «Leipzig»s radiokommunikasjon. Cradocks panserkryssere «Good Hope» og «Monmouth» brøt derpå den 30. oktober opp fra Vallenar-bukten, for å konfrontere den formentlig ensomtseilende «Leipzig». Den 31. oktober innløp «Glasgow» i Coronel. Der ble hun oppdaget av tyskere, og de to tyske skipene «Yorck» og «Göttingen» lettet anker og meldte kl 02.50 den 1. november utenfor tremilssonen: «Kreuzer Glasgow ankert auf Coronel Reede» (Krysseren Glasgow ankrer på reden i Coronel). Spees eskadre seilte omgående med 14 knops fart sørover for å gå i møte med «Glasgow».
Slaget
Glasgow hadde imidlertid i mellomtiden foran Coronel og hadde atter sluttet seg til Cradocks styrke. Denne holdt det da ikke lenger for nødvendig å vente på den bare 12 knop raske Canopus.
Hos tyskerne falt Nürnberg 25 sjømil bak; den var blitt opptatt med å inspisere et dampskip og et seilskip. Dresden var om lag ti sjømil bak panserkrysserne, for ikke at kontakten skipene imellom skulle bli brutt.
Kl 16.17 meldte utkikken på Scharnhorst: «Zwei Schiffe im Westen gesichtet!» (To skip i vest). Det var Glasgow og Otranto; der var også Monmouth. Spee lot skipene legge seg på linje og gikk med 22 knops fart sørover. Den britiske styrken snudde og inntok sørvestlig kurs, for å forene seg med Good Hope som kom fra den siden. Cradocks flaggskip la seg i teten av den britiske eskadren og holdt også kurs mot sør, for å komme i nærheten av Canopus. På grunn av den langsomme Otranto kunne Cradocks skip bare holde 16 knops fart. En vind med en vindstyrke på 7 til 8 fra sørøst vanskeliggjorde begge parters kasemattskyts innsats, ettersom de lå så lavt nede mot vannlinjen at sprut eller høye bølger ble til ulempe. Artilleriet hos motstanderne var ikke jevnbyrdig. De tyngre skyts på britisk side, to enkelte 23,4-cm-skyts på Good Hope, stod mot i alt 16 21-cm-skyts på de to tyske panserkrysserne. Den britiske Monmouth hadde intet med kaliber over 15 cm. Dessuten hadde de to store tyske krysserne, til forskjell fra britenes Good Hope og Monmouth, som begge var blitt reaktivert først ved krigens utbrudd, en samtrent besetning og et ildledningssystem.
Ca kl 18.20 kom demringen, og da antegnet de britiske skipene klart mot himmelen i vest, mens de tyske i øst ble på det nærmeste usynlige. Cradock styrte med sitt flaggskip Good Hope fra kl 18.18 i sørøstlig regning. Spee avventet til den noe bakenforliggende Dresden var rukket å komme til.
Kl 18.34 åpnet tyskerne ild på elleve km avstand. Scharnhorst og Gneisenau skjøt løs mot de britiske panserkrysserne, Leipzig mot Glasgow og Dresden mot Otranto. Allerede med sin tredje salve fikk Scharnhorst inn et treff på Good Hope, også Gneisenau fikk snart Monmouth i sikte. I løpet av fem minutter ble Monmouths fremre skytstårn og Good Hopes kommandostand ødelagt. Britene besvarte riktignok straks ilden, men foruten den dårlige sikten ble den tunge sjøgangen fra sørøst vanskelige hindre for dem.
Allerede henimot 18.50 skar Monmouth brennende ut av slaglinjen og forsøkte å komme seg unna. De to tyske krysserne samlet nå sin ildgivning mot Good Hope. Denne mottok omtrent like mange treff som Monmouth og kunne selv bare få av gårde enkeltskudd. Kl 19.23 kom det til en heftig eksplosjon; kort etter forsvant hele skipet i et voldsomt flammehav. Det britiske flaggskipet var sunket rett etter en eksplosjon i ammunisjonkamrene.
Leipzig traff Glasgow en gang i hekken og en gang i forskipet, en tredje fulltreffer var en blindgjenger. Hjelpekrysseren Otranto tok etter en tredje salve med ett treff fra Dresden brennende til flukten, slik at Dresden kunne skifte mål og så skyte mot Glasgow. Hun fikk fem treff i vannlinjen, til mørket forhindret en ytterligere beskytning. Kort etter kl 19.30 innstilte Glasgow ildgivningen og forsvant.
De to tyske ledende skipene innstilte ilden kl 19.26. På Monmouth var brannene i mens blitt slukket. Hun dreide kl 19.35 av mot vest og omtrent en time senere mot nord, for å legge hekken mot havet. Glasgow og Otranto søkte derimot etter Canopus.
Leipzig for gjennom et vrakfelt, som bestod av restene av Good Hope. I mens ble siktforholdene bedre på grunn av måneskinnet. Kl 20.05 fikk også den ankommende Nürnberg øye på Glasgow, men mistet den snart etter ut av syne igjen. I stedet traff den på den sterkt skadede Monmouth, og kl 20.50 lot kaptein Schönberg åpne ild mot skipet på 1000 meters avstand. Anstanden kom ned til 600 meter, en torpedo traff imidlertid ikke. Monmouth gjengjeldte ikke ilden, bli imidlertid fulgt, og dreide så inn mot Nürnberg. Nürnberg satte stor fart til posisjon bak Monmouths hekk og beskjøt skipet, som lå skadet på skrå i vannet, med 105 granater på kort avstand. Kl 20.15 meldte Nürnberg at de hadde klart å senke fiendeskipet. Dette var imidlertid ikke helt rett; Monmouth kantret først kl 20.58 og sank da.
Etter slaget
Kl 21.50 gikk Spee med sine panserkryssere på nordlig kurs og lot kl 22.00 de mindre krysserne legge seg på en oppklaringslinje. Kl 23.00 lette skvadronen etter de britiske skipene langs kysten av Chile.
1700 britiske sjøfolk omkom, blant dem admiral Cradock, mens det på tysk side bare var mindre tap og skader. Scharnhorst hadde blitt truffet to ganger, Gneisenau fire ganger, Mens de små krysserne ikke ble truffet. Begge panserkryssere hadde brukt 42 % av 21-cm-granatene, og hadde ingen muligheter for å erstatte denne.
Ansvaret for det som var britenes første nederlag etter slaget ved Plattsburgh i 1812 mot USA ble på britisk side lagt First Sealord (marinens militære leder) Louis Mountbatten, 1. Marquess of Milford Haven til last. Han var allerede noen uker tidligere blitt oppfordret til fratreden av Churchhil på grunn av Royal Marines mislykkede landgang ved Antwerpen til støtte for belgierne - og vel også fordi han hadde tysk slektsbakgrunn. For Churchhill var dette en heldig omstendighet - dermed gikk han fri for noen alvorlige konsekvenser for sin egen feilvurdering, og da han noen tid etter kunne sole seg i æren av å knuse den tyske eskadren i et senere slag, var hans eget ry noenlunde sikret.
Einar Andersen (Mjøndalen)
Einar «Gubbe» Andersen (født 5. august 1905, død 4. mars 1981 ) var fotballspiller i klubben Mjøndalen IF. Han var med på å føre laget fra Nedre-Eiker til tre norgesmesterskap, henholdsvis i 1933, 1934 og 1937. Han var med på klubbens tapende lag i 1931, 1936 og 1938. Andersen var også en aktiv bandyspiller og ble norgesmester for Mjøndalen i 1930.
Andersen debuterte på A-laget til Mjøndalen i 1921 og hadde sin landslagsdebut den 30. mai 1927 i kamp mot Danmark. Han spilte totalt 13 landskamper.
USS «Harry S. Truman» (CVN-75)
USS «Harry S. Truman» er nummer åtte i serien av store hangarskip i Nimitz-klassen i den amerikanske marinen. Skipet er oppkalt etter Harry S. Truman, som var USAs 33. president. Kjølen ble strukket ved Newport News Shipbuilding den 29. november 1993, og skipet ble døpt 7. september 1996.
For tiden er skipet basert ved Naval Station Norfolk i Virginia. «Harry S. Truman»s første oppgave var i operasjonen Southern Watch fra 28. november til 23. mai 2003. Hangarskipet ble med i Southern Watch 5. desember og deltok så i invasjonen i Irak for så å returnere hjem 23. mai 2003. Skipet dro til Persiabukten igjen i oktober 2004, og returnerte til Norfolk i mars 2005.
USS «Harry S. Truman» var flaggskipet i den amerikanske marinens innsatsstyrke for å gjenopprette lov og orden i området som ble rammet av Orkanen Katrinas herjinger.
USS «Harry S. Truman» var påmeldt NATO-øvelsen Trident Juncture 2018 i og rundt Norge som startet 25. oktober 2018.
Nederland under Paralympiske sommerleker 2000
Nederland deltok under Paralympiske sommerleker 2000 i Sydney, Australia, fra 23. til 31. oktober 2000.
Før lekene i Sydney 2000 hadde Nederland vunnet 567 medaljer (227 gull, 186 sølv og 154 bronse) fra de 10 paralympiske sommerleker nasjonen hadde deltatt i siden 1960.
Space rock
Opprinnelse
Menneskets reise til rommet ga mye materiale for rock and roll og R&B sanger fra midten av 1950-årene til begynnelsen av 1960-årene. Det inspirerte også nye lyder og lydeffekter som ble brukt i musikken. Et prominent tidlig eksempel av space rock er konseptalbumet I Hear a New World av den britiske produsenten og låtskriveren Joe Meek. Albumet var inspirert av Romkappløpet og handlet om menneskets første nærkontakt med utenomjordisk liv. Meek gikk deretter videre til suksess med en førsteplass på hitlistene i USA og England med «Telstar», oppkalt etter en nylig oppskutt kommunikasjonssatellitt. Hovedinstrumentet var en clavioline, en elektronisk forgjenger til synthesizeren.
Evgenius
Evgenius er en slekt av biller som tilhører den artsrike underfamilien Cerambycinae i familien trebukker (Cerambycidae).
Space rock
Opprinnelse
Space rock kom ut fra den psykedeliske musikk-scenen i England i slutten av 1960-årene, og var nært beslektet med progressiv rock fra den samme tiden.
Evgenius
Utseende
Middelsstore, slanke, svarte trebukker. Antennene er lengre enn kroppen, leddene tofargede med gul rot og svarte spiss. Pronotum har rundede sider, dekkvingene er nesten parallellsidige. Beina er delvis rødlige, lårene på bakbeina klubbeformede.
Space rock
Opprinnelse
Pink Floyd sine tidlige album inneholder fundamentale eksempler på space rock: "Lucifer Sam", "Astronomy Domine", "Pow R. Toc H." og "Interstellar Overdrive" fra debutalbumet The Piper at the Gates of Dawn (1967) er gode eksempler. Deres andre album A Saucerful of Secrets hadde flere eksempler, slik som "Let There Be More Light" og "Set the Controls for the Heart of the Sun", med eksplisitte science fiction temaer. Deres tredje album Soundtrack from the Film More (1969) hadde "Cirrus Minor". Tidlig i 1971 begynte Pink Floyd å skrive sangen som ville bli kjent som "Echoes", fra albumet Meddle (1971). Sangen ble fremført med nye tekst fra april til september 1971, som handlet om to planeter som møttes i rommet. Før Meddle albumet ble sluppet, ble teksten endret til et akvatisk tema, da bandet fryktet at de ville bli kategorisert som et space rock band.
Evgenius
Utbredelse
Slekten er utbredt i det østlige og sørlige Afrika.
Space rock
Opprinnelse
Beatles-låten "Flying" (1967) het først "Aerial Tour Instrumental" og var en psykedelisk instrumental om følelsen av å fly, enten i et kjøretøy eller i ditt eget sinn. Rolling Stones sangen "2000 Light Years from Home" (1967) hentet mye inspirasjon fra Pink Floyd sangene nevnt ovenfor, og er en annen form for tidlig space rock. Jimi Hendrix er også en tidlig pioner innenfor sjangeren med låter som "Third Stone from the Sun", "1983... (A Merman I Should Turn to Be)" og "The Stars That Play with Laughing Sam's Dice".
Midt i det andre settet av Grateful Dead-konserter fra sent i 1970-årene og helt til 1990-årene, gikk bandet fra en trommesolo til en space rock-seksjon.
David Bowies "Space Oddity" (1969) er, foruten «Telstar», antageligvis det beste eksempelet på en space rock-låt som fikk kommersiell suksess. Et kjent album i space rockens historie er Hawkwinds Space Ritual (1973), et konsertalbum på to plater som ble kalt «88 minutter med hjerneskade», og som dokumenterte Hawkwinds suksessfulle turné i 1972 som inneholdt lasershow, nakne dansere, sprø kostymer og psykedeliske bilder. Denne harde konsertopplevelsen tiltrakk seg et variert, men dedikert publikum. Science fiction-forfatteren Michael Moorcock samarbeidet med Hawkwind ved flere anledninger; for eksempel skrev han teksten til mange av de uttalte sekvensene av Space Ritual.
Et annet eksempel er Flaming Youths eneste album Ark 2.
Gjenoppståelse i 1990-årene
I begynnelsen av 1990-årene ble definisjonen space rock brukt om et antall amerikanske og britiske alternativ rock grupper fra den tiden. Shoegazing, stoner rock/metal og noise pop-sjangerne kom inn i det kommersielle bildet med eksplosjonen av band slik som Kyuss, Slowdive, The Verve, My Bloody Valentine, Flying Saucer Attack, Loop, Ride, The Flaming Lips, Failure, Monster Magnet, Sun Dial, Orange Goblin, Spacemen 3, Spiritualized Mercury Rev og Muse. Den eksperimentelle lyden og fokuset på tekstur i disse bandene førte til at de ble kalt space rock, selv om de fleste ville lett kunne bli kategorisert i andre sjangere som shoegazing eller stoner metal.
I midten av 1990-årene kom et antall band som bygde på space rock-stilen til Hawkwind og Gong frem på scenen i amerika. Noen av disse bandene, slik som Pressurehed og Melting Euphoria, ble signert til Cleopatra Records, som deretter ga ut flere space rock-samleplater. Strange Daze festivalene fra 1997 til 2000 viste frem hva amerikansk space rock hadde å by på med tre dagers utendørsfestivaler. Headlinere var artister som Hawkwind og Nik Turner i 1997, og hadde med tungvektere fra amerikansk space rock som F/i, Alien Planetscapes, Architectural Metaphor, Quarkspace, Melting Euphoria, Pressurehed, Nucleon, Bionaut, Born to Go og andre.
I Michigan utviket det seg en egen space rock-scene hvor Burnt Hair Records og Darla Records fremmet band slik som Windy & Carl, Mahogany, Sweet Trip, Tomorrowland, Delta Waves, Starphase 23, Füxa, Auburn Lull, Monaural, Asha Vida og Alison's Halo. Dette var den moderne interpretasjonen av tradisjonell space rock, og ble kalt Detroit Space Rock.
Space Rock i det 21. århundre
Påvirkningen av space rock kan bli funnet hos engelske grupper som Radiohead, Amplifier, Oceansize, Mugsize og Muse, og amerikanske grupper slik som 30 seconds to Mars, Angels and Airwaves, Lumerians, The Secret Machines, Silver Machine, The Mars Volta og The Boxing Lesson. Fra Australia finner man Lunar Module og Space Project, og fra Tyrkia Nemrud.
Dromeciton
Dromeciton er en slekt av biller som hører til den store underfamilien småkortvinger (Aleocharinae) i familien kortvinger (Staphylinidae). De er spesialiserte på å leve sammen med maur.
Space rock
Space Rock i Norge
Fra Norge finner man band som Akasha, Annot Rhül og Seid som alle delvis har funnet inspirasjon for musikken sin i space rock-sjangeren.
Se også
Progressiv rock
Dromeciton
Utbredelse
Slekten er utbredt i Brasil.
Lamphiotes velazquezi
Lamphiotes velazquezi er en dagsommerfugl som tilhører familien Riodinidae.
Maud Gjeruldsen Bugge
Maud Kristin Gjeruldsen Bugge (født 24. november 1962) er en norsk glasskunstner og maler.
Lamphiotes velazquezi
Utseende
En liten til middelsstor, for det meste snøhvit sommerfugl. Spissen av forvingen og et lite felt ved roten er gulbrune.
Maud Gjeruldsen Bugge
Maud Bugge arbeider som designsjef og kunstnerisk leder ved Hadeland Glassverk på Jevnaker og Porsgrunds Porselænsfabrik i Porsgrund. Hun begynte som designer i Hadeland Glassverk 1989 og ble designsjef i 1994. Hun har hovedfag fra Institutt for Keramikk ved Statens håndverks- og kunstindustriskole.
Lamphiotes velazquezi
Utbredelse
Arten finnes i Mexico.
Maud Gjeruldsen Bugge
Hun er blant annet kjent for å kombinere teknikker og å ha en leken form uten for stramme linjer. Det er likevel en viss nordisk renhet i produktene hun utarbeider og klassiske teknikker ligger ofte til grunn. Vridd optikk, spunnede tråder og luftbobler kombineres for å skape det rette produktet og Maud Bugge er også kjent for å samarbeide med andre kunstnere og kunstuttrykk for å få det resultatet hun ønsker.
Bugge er opprinnelig skolert i et annet materiale - leire, men glassdesign ble primærlidenskapen da hun først kom i kontakt med glass. Selv om Bugge har lagt keramikken på hylla, utfolder hun seg fremdeles som bildekunstner. Stunden alene ved staffeliet er fruktbar. Der skaper hun uttrykk som hun siden utvikler til dekor på glassene.
Design fra Hadeland
Hun har vært pådriver og ansvarlig for en rekke kjente merkevarer fra Hadeland Glassverk og under nevnes noen:
Utsmykning
Hadeland Glassverk er mest kjent for glass, vaser og andre glassprodukter, men leverer også spesialdesignet utsmykning til bedrifter og organisasjoner. Maud Bugge har vært hovedansvarlig for designet av fleste slike leveranser de siste 25 år og under nevnes et utvalg:
Innkjøp
Hun er blant annet innkjøpt av:
Rembesdalsfossen
Rembesdalsfossen er en foss i elva Sima i Simadalen i Eidfjord kommune i Hordaland. Den ligger tvers over dalen fra den mer kjente Skykkjefossen.
Fossen er utbygd til kraftproduksjon i Sima kraftverk. Det er bygget en dam ved utløpet fra Rembesdalsvatn like oppstrøms fra fossen, som nå stort sett alltid er tørrlagt.
Fylkesvei 684 (Hedmark)
Fylkesvei 684 i Hedmark gikk mellom Gjelten og Kveberg bru i Alvdal. Veien var 12,8 km lang.
2019 ble veien del av fylkesvei 2228.
Cachoeira do Sul
Cachoeira do Sul er hovedstad og en kommune i delstaten Rio Grande do Sul i sørregionen av Brasil. Med sine 89 669 innbyggere (2005) er det en av de største byene i den sørlige delen av landet. Den ble imidlertid offisielt etablert først i 1820.
<br style="clear:both;" />
Amanda Ooms
Amanda Francisca Ooms (født 5. september 1964 i Kalmar) er en nederlandsk-svensk skuespiller og forfatter. Hun har spilt både i film og tv i Sverige og internasjonalt. Hun ble født i Kalmar, Sverige. Ooms har spilt i to norske filmer, Hotel St. Pauli av Wam & Vennerød og Karachi, en thriller fra 1989.
Rachel Nichols
Rachel Nichols (født 8. januar 1980) er en amerikansk skuespiller og modell.
Nichols begynte som modell samtidig som hun studerte ved Columbia University i New York på slutten av 1990-tallet, og opptrådte på fjernsyn og film på begynnelsen av 2000-tallet. Hun hadde en mindre rolle i den romantiske dramafilmen Høst i New York (2000) og i en episode av den fjerde sesongen av Sex og Singelliv (2002). Hun hadde en rolle i Star Trek og i G.I. Joe: The Rise of the Cobra. Nichols har senere bemerket at det var første gang hun hadde farget håret for sin rolle i Star Trek.
EM i roing 1926
EM i roing 1926 (europamesterskapet i roing) ble arrangert i Luzern i Sveits i 1926.
Alice Merryweather
Alice Merryweather (født 5. oktober 1996) er en amerikansk alpinist.
Hun tok gull i utfor under junior-VM i alpint 2017 i Åre.
Hun representerte USA under vinter-OL 2018 i Pyeongchang, hvor hun ble nummer 42 i slalåm.
Splendid isolation
Splendid isolation («utmerket isolasjon») var en ledetråd i Storbritannias utenrikspolitikk fra senere del av 1800-tallet og nesten frem til første verdenskrig. Slik utnyttet man at De britiske øyer var et øyrike og forsøkte å minimere ytre farer ved en politikk som tok sikte på maktbalansen på det europeiske kontinent, slik at verken Frankrike eller Tyskland ble så dominerende at det ene eller annet land kunne forstyrre Storbritannia eller de britiske kolonier.
Både statsminister Benjamin Disraeli og Robert Cecil, Marquess of Salisbury fulgte denne politikk. Selve uttrykket ble først benyttet av sistnevnte.
Karakteristisk for splendid isolation var en stor tilbakeholdenhet mot å gå inn i langvarige allianser eller andre forpliktelser. I flere århundrer hadde Storbritannia vært praktisk talt uangripelig, og ville bare nødig gripe inn i konflikter på fastlandet. Oppbygningen av koloniriket gjorde det ennå mer maktpåliggende å ha et balansert maktforhold i Europa og skaffe seg færrest mulige fiender. Det stod om transportveienes og handelens sikkerhet.
Tiden for splendid isolation ebbet ut med den anglo-japanske allianse i 1902 og særlig med Entente cordiale med Frankrike i 1904. Ententen ble et enda skarpere avvik fra splendid isolation i 1907, med allianesystemet Triple Entente, mellom Storbritannia, Frankrike og Russland.
Bunki
Bunki ( 文亀 ), 29. februar 1501–30. februar 1504 var en kort periode i den japansk tidsregningen under keiser Go-Kashiwabaras regjering. Shogun var Ashikaga Yoshizumi.
Perioden ble innledet for å feire at keiseren besteg tronen, og det ble samtidig lagt til det 58. året i den kinesiske kalenders sekstiårig syklus, som ble ansett spesielt egnet for forandringer.
Navnet på perioden er hentet fra et sitat av det kinesiske oppslagsverket Erya (300-tallet f.Kr.), det eldste kjente oppslagsverket i Øst-Asia.
I Bunki 1' (1501) ble den forrige shogunen Ashikaga Yoshitane (tidligere Yoshimura) sendt i eksil. Han skaper seg en egen maktbase i Surugaprovinsen i den vestlige delen av Japan. Seinere gjeninnsettes han og tjener en andre periode som shogun.
Husurtefly
Husurtefly (Paradrina clavipalpis) er en sommerfugl som tilhører familien nattfly (Noctuidae).
Utseende
Et middelsstort (vingespenn 28 – 32 mm), kraftig bygd, lyst brunlig grått nattfly. Forvingen er avrundet trekantet og har gjerne 3-4 svarte flekker ved framkanten, mer eller mindre tydelige, grå, ring- og nyremerker og mer eller mindre tydelige, mørke siksak-tverrstreker. Bakvingen er hvit, årene i den ytre delen og ytterkanten er brungrått bestøvet. Den ligner mest på lyst urtefly (Platyperigea montana) men skiller seg fra denne på vingenes mer brunlige fargetone.
Levevis
Arten er vanlig i hager og i og ved bebyggelse. Den kan ofte påtreffes inne i hus, særlig i uthus. Larvene lever på visne plantedeler, og kan være tallrike i høy, både mens det fortsatt ligger til tørk og under lagring innendørs. De voksne sommerfuglene kan påtreffes hele sommeren. Den overvintrer som fullvoksen larve.
Utbredelse
Husurteflyet finnes i Nord-Afrika, i hele Europa og videre østover til Stillehavet i Øst-Sibir. I Norge er det vanlig nord til Lofoten.
Fylkesvei 245 (andre betydninger)
I Norge finnes fylkesvei 245 i de følgende fylkene:
Bromley (andre betydninger)
Bromley kan vise til:
Crooked Streets
Crooked Streets er en amerikansk drama-stumfilm fra 1920, regissert av Paul Powell. Hovedrollen spilles av Ethel Clayton. Filmen er basert på en novelle av Samuel Merwin.
Fylkesvei 247 (andre betydninger)
I Norge finnes fylkesvei 247 i de følgende fylkene:
Crooked Streets
Handling
Gail Ellis, en sekretær, reiser sammen med professor Silas Griswold og hans kone til Kina på en ekspedisjon for å skaffe antikke vaser. Men nysgjerrigheten trekker henne til den fattige slummen i Shanghai, hvor sjåføren hennes deltar i et opplegg for å bortføre henne. Gail klarer å komme seg unna, men får samtdig problemer med noen fulle sjømenn. Heldigvis er Rupert O'Dare, en ung engelskmann, i nærheten og redder Gail.
Rupert eskorterer henne tilbake til et hotell hvor han avslører identiteten sin som en britisk hemmelig agent. Han planlegger å snart arrestere Griswold-ekteparet for å transportere opium som de smugler i antikke vaser. Gail avslører seg deretter som et medlem av det amerikanske U.S. Secret Service, og de to agentene ender opp med å forelsker seg i hverandre.
Edhi Foundation
Edhi Foundation er en frivillig velferdsorganisasjon i Pakistan, grunnlagt av Abdul Sattar Edhi i 1951. Edhi er leder av organisasjonen og hans kone Bilquis, en sykepleier, overvåker fødsel- og adopsjonstjenester av stiftelsen. Hovedkvarteret er i Karachi, Pakistan.
Edhi Foundation gir 24-timers assistanse over hele landet i Pakistan og i utlandet. Stiftelsen yter, blant mange tjenester, ly for den fattige, frie sykehus og medisinsk behandling, narkotika rehabiliteringstjenester, og nasjonale og internasjonalt hjelpearbeide. Dens hovedfokus er beredskapstjeneste, foreldreløse, handikappede, ly for den fattige, utdanning, helsevesen, Internasjonal samfunnstjeneste, Blod & medisin Bank, luftambulansetjeneste, marine- og kystnære tjenester.
Opphav
Edhi etablerte sitt første velferdssenter og deretter Edhi Trust med bare Rs. 5000 (Ca. 500 kr i dagens verdi.) Edhi Foundation er den største velferdsorganisasjonen i Pakistan i dag. Stiftelsen har over 300 sentre over hele landet, i store byer, små byer og fjerntliggende områder, som gir medisinsk hjelp, familieplanlegging og krisehjelp. Den eier luftambulanser, som gir rask tilgang til fjerntliggende områder.
I Karachi (Pakistans nest største by) alene drifter Edhi Foundation åtte sykehus som gir gratis medisinsk behandling, øyesykehus, diabetikersentre, kirurgiske enheter, et 4-sengs kreftsykehus og mobile apotek. I tillegg til disse forvalter Stiftelsen også to blodbanker i Karachi.
Nødtjenester
Edhi Foundation er oppført i Guinness rekordbok for å ha den største frivillige ambulansetjenesten i verden. Feltambulansetjenesten omfatter 700 ambulanser. Blod- og medisinbankene gir medisin til trengende personer. Flyktningbistand gir hjelp til flyktninger i Pakistan.
Liste over Norges sosialministre
Liste over Norges sosialministre omfatter statsråder i det tidligere norske Sosialdepartementet. Dette departementet ble etablert ved kongelig resolusjon 3. juni 1913. Fra 1993 til 2001 het det Sosial- og helsedepartementet, før det gikk over til å bli Arbeids- og sosialdepartementet i 2004. Sistnevnte ble nedlagt i 2006, og erstattet av Arbeids- og inkluderingsdepartementet.
Sosialministre 1945–2005
* Fra 1. oktober 2004 arbeids- og sosialminister
Stiftamtstue
Stiftamtstuene ble opprettet i 1660-årene som regnskapskontorer for hvert stift. Stiftamtstueregnskaper finnes for Akershus og Kristiansand frem til 1714, da de ble erstattet av Zahlkassen, og for Trondheim og Bergen frem til henholdsvis 1810 og 1813. Etter 1814 finnes regnskap fra stiftamtstuene i Finansdepartementets arkiv.
Bromley-by-Bow
Offisielt heter området bare Bromley, som også er det historiske navnet. Men for å skille det fra stedet Bromley og bydelen Bromley ble det andre navneleddet innført kort tid etter opprettelsen av grevskapet London. Det var bare Bromley-by-Bow undergrunnsstasjon som offisielt skiftet navn. Fra 1899 til 1965 tilhørte det bydelen Poplar, men på folkemunne har dette blitt overført til hele området.
Samfunnshuset Kingsley Hall er kjent for at Mahatma Gandhi besøkte det i 1931, og for å ha huset en klinikk drevet av den alternative psykologen R.D. Laing fra 1965. Bygningen ble sterkt skadet i en brann i 1995, men er restaurert og er et aktivt senter for lokalsamfunnet.
Bromley by Bow Centre er et forsøksprosjekt innen helsevesenet. Det tilbyr sykepleie og opplæring, og fungerer samtidig som et samfunnshus.
FF «Michael Sars» (1900)
«Michael Sars» (1900-40) var Norges første spesialbygde forskningsfartøy, kjent fra Michael Sars-ekspedisjonen i 1910. Det ble levert til Fiskeridirektoratet i juli 1900 og var stasjonert i Bergen under ledelse av Bergen Museum. Initiativtaker var marinbiologen Johan Hjort og navnet var til minne om zoologen Michael Sars. Skipet var bygget på skroget fra en engelsk tråler, 38 m langt, 226 tonn og kostet 168 000 kroner. Dampmotoren ytte 300 hk og skipet kunne nå 10 knop.
Første tokt gikk til Island, Bjørnøya og Jan Mayen. Sars' svigersønn Fridtjof Nansen fra Bergen Museum var også med, såvel som Bjørn Helland-Hansen frem til 1905. Student C. J. Hambro fra Bergen ble med som hydrograf eller postmester. Turene gikk stort sett uti Norskehavet. Etter Michael Sars-ekspedisjonen i 1910 til Atlanterhavet ble skipet rekvirert til den første verdenskrig i 1914 og aldri returnert. Dette markerte en nedtur for havforskningen.
I 1928 var Odd Isaachsen Willoch skipper da skipet deltok i letingen etter den forsvunne Roald Amundsen på flybåten «Latham». Willoch lette da også forgjeves  på Hopen den 19. august 1928 etter den forsvunne grev van Hogendorp jr. Den 2. september 1930 eskorterte skipet Bratvaag-ekspedisjonen inn til Tromsø.
Den var med «Senja» og «Kelt» oppsynsskip i Ofotfjorden 9. april 1940 da tyskerne kom. Skipet sank 13. april etter at britene bombet det dagen før, men ble hevet i 1948.
Wobbler
Wobbler er et norsk progressiv rock-band som ble dannet i 1999 i Hønefoss av Lars Fredrik Frøislie, Kristian Karl Hultgren, Martin Nordrum Kneppen, Morten Andreas Eriksen og Tony Johannessen.
Bandet har fra starten vært klare på at de komponerer og spiller ambisiøs symfonisk rock som søker å gjenskape og videreutvikle følelsene og stemningene fra sjangerens «gullalder» i perioden 1969–1974. Wobbler er inspirert av den periodens band, som blant andre Yes, Genesis, Emerson, Lake & Palmer, King Crimson, Gryphon, Van der Graaf Generator, Gentle Giant, Il Balletto di Bronzo, PFM og nyere prog-band som Änglagård og Anekdoten samt klassisk musikk, folkemusikk og middelalder- og renessansemusikk. Black metal har også påvirket musikken, spesielt på bandets to første album, Hinterland og Afterglow, da både Frøislie og Kneppen tidligere har spilt i black metal-band.
Wobbler ble av plateselskapet The Laser's Edge i 2005 promotert med slagordet «The Torch Has Been Passed» og med utsagn som at bandet «kanaliserer den hellige ånd fra fortidens progressiv rock-guder».
Vokalisten Tony Johannessen forlot bandet i 2009 og ble erstattet av Andreas Wettergreen Strømman Prestmo. I 2011 sluttet gitaristen Morten Andreas Eriksen i bandet og Geir Marius Bergom Halleland ble hentet inn som nytt medlem i 2014.
Demo og Hinterland, 2003–2006
Wobbler spilte i 2003 inn en demo med låtene «Imperial Winter White Dwarf» og «Leprechaun Behind the Door». Bandet la låtene ut på sitt nettsted, tilgjengelig for digital nedlasting. Etter dette signerte de kontrakt med det amerikanske plateselskapet The Laser's Edge og i 2005 ble debutalbumet Hinterland utgitt. De spilte også på flere utenlandske festivaler i denne perioden, blant annet på prog rock-festivalen NEARfest i USA i 2005. Debutalbumet ble stort sett godt mottatt av musikkritikere og ble hyllet som en moderne versjon av klassisk progressiv rock. Det ble også påpekt at bandets musikk ofte kunne minne for mye om inspirasjonskildenes utgivelser.
Afterglow, 2007–2009
I februar 2009 ble album nummer to, Afterglow, gitt ut på Termo Records. Låtene på demoen fra 2003 ble ikke gitt plass på debutalbumet, men ble senere omarbeidet og gitt ut på Afterglow med de nye titlene «Imperial Winter White» og «In Taberna». I forbindelse med demoen var det blitt spilt inn ytterligere tre låter, men disse var ikke gjort tilgjengelig for publikum. Alle låtene på Afterglow ble hovedsakelig skrevet i 1999 og innspilt på nytt mellom juni 2007 og oktober 2008.
Rites at Dawn, 2009–2011
Bare seks uker etter utgivelsen av Afterglow startet Wobbler innspillingene av et nytt album som en kvartett. Første opptak ble foretatt 17. mai 2009, og på slutten av året ble bandet igjen en kvintett. Andreas Wettergreen Strømman Prestmo ble hentet inn som bandets nye vokalist, og han startet sin del av innspillingene tidlig i 2010. Nesten nøyaktig to år etter første innspillingsdag, 16. mai 2011, ble album nummer tre, Rites at Dawn utgitt.
Musikken ble igjen beskrevet som kraftig inspirert av band som PFM, King Crimson, Gentle Giant, Yes og Genesis. Yes' utgivelser Fragile fra 1971 og Close to the Edge fra 1972 ble spesielt blitt nevnt som referanser til albumets lydbilde, og bandet fikk nok en gang kritikk fra enkelte musikkjournalister og lyttere om at de var et Yes-hyllestband. Andre musikkritikere mente at Wobbler gjenskapte prog-stemningene fra 1970-tallet på et stilsikkert vis  og at Rites at Dawn var prov på at Wobbler var blitt et av 2000-tallets beste progrock-band. Gitaristen Morten Andreas Eriksen forlot bandet kort tid etter at albumet var ferdig innspilt.
From Silence to Somewhere, 2014–2017
Bandet gikk inn i en slags kollektiv depresjon etter at Eriksen forlot bandet, og brukte derfor lang tid på å komme i gang igjen. Geir Marius Bergom Halleland ble bandets nye gitarist i 2014 og i perioden fra 2014 til 2017 ble det komponert og spilt inn ny musikk. 20. oktober 2017 ble det fjerde albumet, From Silence to Somewhere utgitt og flere musikkjournalister nevnte albumet som et av årets beste progrock-album. Det ble også påpekt at Wobbler nå hadde utviklet en helt egen stil, selv om det fremdeles var mulig å høre at de var inspirert av 1970-tallets store progressiv rock-band. Musikkjournalisten Dan Peeke skriver at albumet i hans mening er «det første perfekte albumet som er utgitt etter 1970-tallet», og at tittellåten «From Silence to Somewhere» er «en reise i genial kreativitet».
Medlemmene av nettstedet ProgArchives.com kåret From Silence to Somewhere til årets album for 2017. Per april 2023 ligger albumet på 31.-plass på samme nettsteds rangering over tidenes progrock-album. Albumet ble også kåret til årets progrock-album for 2017 av musikknettsiden TheFireNote, og det kom på 2.-plass hos den greske nettsiden ProgRocks på en tilsvarende kåring. From Silence to Somewhere er per april 2023 på 1.-plass på ProgArchives' liste over de beste progressiv rock-albumene utgitt i det 21. århundre.
Dwellers of the Deep, 2018–
Sommeren 2018 spilte Wobbler under musikkfestivalen Night of the Prog i Loreley i Tyskland. Innspillingene av et nytt album ble startet 29. juni 2019 og bandets femte album, Dwellers of the Deep, ble utgitt i oktober 2020. Deler av albumet var blitt skrevet allerede i 2011 og i 2013, men det meste ble komponert mellom 2017 og 2019. Bandet mener at koronaviruspandemien i 2020 var med på å påvirke både musikken, tekstene og ikke minst innspillingene. Et par av låtene er videreutviklinger av musikk som ble skrevet i perioden mellom Rites at Dawn og From Silence to Somewhere, men som ikke helt passet inn på de albumene.
Albumet ble av flere anmeldere ansett som et av bandets største høydepunkt i karrieren, og det ble straks nevnt som en av kandidatene til årets beste album for 2020. Musikkjournalisten Dan Peeke mener at albumet «ikke helt når opp til det perfekte albumet From Silence to Somewhere», men følger opp med at «det er umulig å ikke kalle Dwellers of the Deep et mesterverk». Dwellers of the Deep er per april 2023 rangert på 5.-plass på ProgArchives' liste over de beste progressiv rock-albumene gitt ut i det 21. århundre.
Musikk, tekster og instrumenter
Wobblers symfoniske progrock-komposisjoner har gjerne med elementer av norsk folkemusikk i tillegg til middelalder- og renessansemusikk. Flere av låtene har tekster med mytiske temaer fra blant annet norrøn-, keltisk-, gresk- og romersk mytologi, mens andre låter har referanser til forhistorisk religion og hedenske ritualer eller temaer fra middelalderen og renessansen.
Medlemmer
Tidligere medlemmer
Andre medvirkende
Neftchi Baku PFC
Neftchi Baku PFC (aserbajdsjansk: Neftçi Peşəkar Futbol Klubu) er en aserbajdsjansk fotballklubb fra hovedstaden Baku. Klubben spiller i den høyeste ligaen Azərbaycan Premyer Liqası. Klubben er en av de mest framgangsrike i Aserbajdsjan med syv ligatitler og fire cupmesterskap.
Klubben er, sammen med FK Qarabağ Ağdam og Turan Tovuz, en av de tre klubber som til nå har deltatt i alle sesonger av den aserbajdsjanske ligaen på høyeste nivå.
Klubben spilte sine hjemmekamper på Tofiq Bəhramov Stadion i det sentrale Baku frem til 2011/2012-sesongen, men har siden spilt fast på Bakcell Arena. Trener er Arif Asadov.
Meritter
1992, 1995–96, 1996–97, 2003–04, 2004–05, 2010–11, 2011–12, 2012–13, 2020–21 1994–95, 1995–96, 1998–99, 2001–02, 2003–04, 2012–13, 2013–14
Tessa
Tessa kan vise til:
Fylkesvei 248 (andre betydninger)
I Norge finnes fylkesvei 248 i de følgende fylkene:
Arhopala
Arhopala er en svært artsrik slekt av glansvingene som tilhører underfamilien stjertvinger (Theclinae).
Utseende
Middelsstore stjertvinger med litt kantete vinger og forholdsvis korte stjerter på bakvingene. Oversiden er vanligvis blå, blåfiolett eller grønn, undersiden lysbrun med mørkere brune tverrbånd.